Document ID: 32013D0660

NÕUKOGU OTSUS 2013/660/ÜVJP,
15. november 2013,
millega muudetakse otsust 2012/389/ÜVJP, mis käsitleb Euroopa Liidu missiooni piirkondlike merendusalaste võimete tugevdamiseks Aafrika Sarve piirkonnas (EUCAP NESTOR)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
võttes arvesse liidu välisasjade ja julgeolekupoliitika kõrge esindaja ettepanekut
ning arvestades järgmist:
(1)
Nõukogu võttis 16. juulil 2012 vastu otsuse 2012/389/ÜVJP (1). Nimetatud otsus kaotab kehtivuse 15. juulil 2014.
(2)
Nõukogu võttis 9. juulil 2013 vastu otsuse 2013/367/ÜVJP, (2) millega muudetakse otsust 2012/389/ÜVJP ning pikendatakse lähtesummaga kaetud ajavahemikku kuni 15. novembrini 2013.
(3)
Otsust 2012/389/ÜVJP tuleks muuta, et sätestada uus lähtesumma ajavahemikuks 16. novembrist 2013 kuni 15. juulini 2014.
(4)
EUCAP-NESTOR viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
ON VASTU VÕTNUD KÄESOLEVA OTSUSE:
Artikkel 1
Otsuse 2012/389/ÜVJP artikli 13 lõige 1 asendatakse järgmisega:
„1. EUCAP NESTORi tegevusega seonduvate kulutuste katmiseks ettenähtud lähtesumma ajavahemikuks 16. juulist 2012 kuni 15. novembrini 2013 on 22 880 000 eurot.
EUCAP NESTORi tegevusega seonduvate kulutuste katmiseks ettenähtud lähtesumma ajavahemikuks 16. novembrist 2013 kuni 15. juulini 2014 on 11 950 000 eurot.”
Artikkel 2
Käesolev otsus jõustub selle vastuvõtmise kuupäeval.
Brüssel, 15. november 2013

Labels: 8
11
15
18